Liikenne- ja viestintäministeri Anne Berner pitää tiedotustilaisuuden aiheen tiimoilta keskiviikkona kello 12.

Hallitus on avaamassa raideliikenteen kilpailulle. Liikenne- ja viestintäministeri

Anne Berner

(kesk) kertoo uudistuksen etenemisestä kello 12 alkavassa tiedotustilaisuudessa.

Iltalehden haltuunsa saamasta tiedoteluonnoksesta käy ilmi, että kilpailun avaaminen aloitetaan Etelä-Suomen taajamaliikenteestä.

Tavoitteena on, että Etelä-Suomen taajamajunaliikenteen kilpailutettu liikennöinti alkaa 2020-luvun alkupuolella.

Liikenne- ja viestintäministeri Anne Berner (kesk) kertoo rautatieuudistuksen etenemisestä kello 12 alkavassa tiedotustilaisuudessa. AOP

Pääministeri Juha Sipilän (kesk) hallitus on avaamassa rautateiden henkilöliikenteen kilpailulle.

Iltalehti sai haltuunsa uudistusta koskevan tiedoteluonnoksen. Siitä käy ilmi, että kilpailun avaaminen aloitetaan Etelä-Suomen taajamaliikenteestä. Aikataulu sovitetaan yhteen Helsingin seudun liikenteen lähijunaliikenteen kilpailutuksen kanssa. Tavoitteena on, että Etelä-Suomen taajamajunaliikenteen kilpailutettu liikennöinti alkaa 2020-luvun alkupuolella.

Tarkoituksena on, että uusien sopimusten mukainen liikenne koko maassa olisi käynnistynyt vaiheittain kesäkuuhun 2026 mennessä. Maakunnat kytketään alusta asti " tiiviisti mukaan valtakunnalliseen kilpailutukseen " .

Uudistuksen tavoitteena on parantaa rautatieliikenteen palvelutasoa ja asiakaslähtöisyyttä sekä kasvattaa junaliikenteen osuutta henkilöliikenteessä. Kilpailun avaaminen edistää liikenne- ja viestintäministeri Anne Bernerin (kesk) mukaan hintakilpailua sekä alentaa tavaraliikenteen kuljetuskustannuksia.

- Suomen henkilö- ja tavaraliikenteessä kilpailu toimii maalla, merellä ja ilmassa, mutta ei kiskoilla, Berner sanoo tiedoteluonnoksessa.

Bernerin mukaan uudistuksen myötä mahdollisuudet ottaa vastaan työtä kauempaakin paranevat. Yksi talouskasvun pullonkauloista on ollut ongelmat työvoiman liikkuvuudessa, Berner selittää tiedotteessa.

VR-Yhtymästä eriytetään kolme erillistä valtionyhtiötä

Liikenne- ja viestintäministeriön ja VR-Yhtymä Oy:n välinen nykyinen sopimuskokonaisuus henkilöjunaliikenteen yksinoikeudesta on voimassa vuoden 2024 loppuun saakka. Kilpailun avaaminen edellyttää sopimuksen neuvottelemista uudelleen.

Liikennöinti on tarkoitus kilpailuttaa käyttöoikeussopimusmallilla, jolla pyritään turvaamaan rautateiden henkilöliikennepalvelujen saatavuus koko maassa. Sopimuksissa yrityksille asetetaan velvoitteita tietyn palvelutason varmistamiseksi.

VR-Yhtymä Oy:stä eriytetään kolme erillistä valtionyhtiötä: kalustoyhtiö, kunnossapitoyhtiö sekä kiinteistöyhtiö. Henkilöstö siirtyy tehtäviensä mukaisesti VR-Yhtymä Oy:stä uusiin valtionyhtiöihin ns. vanhoina työntekijöinä.

Kalusto siirretään kalustoyhtiöön vaiheittain siinä järjestyksessä, kun kalustoa tarvitaan kilpailutetun liikenteen operoimista varten.

JHL:n Raideammattilaisten yhteisjärjestön puheenjohtaja Vesa Mauriala on arvioinut (Kansan Uutiset 21.10.2015), että henkilöliikenteen avaaminen kilpailulle ei ole käytännössä mahdollista, ellei VR:n kalustoa saateta kilpailijoiden käytettäväksi.

Rautateiden tavaraliikenteessä kaluston paremman saatavuuden tavoitteena on vauhdittaa kilpailua ja lisätä logistiikkapalveluiden tarjontaa. Se tukee hallituksen mukaan myös biotalouden kuljetusten järjestämistä.